b'\n_START_ARTICLE_\nPasquale Casorti\n_START_PARAGRAPH_\nPasquale Casorti var en italiensk pantomimiker og ekvilibrist._NEWLINE_Casorti, der tilh\xc3\xb8rte en omrejsende artistfamilie, virkede i nogle \xc3\xa5r af sit liv i Danmark. I 1800 gav han p\xc3\xa5 Dyrehavsbakken forestillinger med sit store italienske selskab som var linedanser- og pantomimetrup. Rupturen bestod foruden den italienske pantomime bestod af kraft- og beh\xc3\xa6ndighedskunster. \xc3\x85ret efter indgik han i et samarbejde med sin landsmand Antonio Cetti og gav forestillinger p\xc3\xa5 Hofteatret i K\xc3\xb8benhavn, hvor den engelske mimiker James Price og hans familietrup optr\xc3\xa5dte samen med Casorti og hans trup. De opf\xc3\xb8rte blandt andet en r\xc3\xa6kke af de pantomimer der skulle blive starten til pantomimens popularitet i Danmark, f.eks Harlekin bombarderet, Pjerrots hvervning, Harlekin kok. Harlekin skelet, Harlekin hustyv af sin herre og Harlekin statue. 1802 forlod b\xc3\xa5de han og truppen Danmark. _NEWLINE_Casorti var gift med Theresa Rinaldi og far til Giuseppe Casorti.'